หุ้นไทยร่วงต่อปิดเช้าลบ17.63จุด
ดัชนีหุ้นไทยภาคเช้ายังร่วงต่อเนื่องปิดภาคเช้าลดลง 17.63 จุด ที่ 1,435 จุด มูลค่า32,158.55 ล้านบาท
29 ต.ค. 2565

ดัชนีหุ้นไทยภาคเช้ายังร่วงต่อเนื่องปิดภาคเช้าลดลง 17.63 จุด ที่ 1,435 จุด มูลค่า32,158.55 ล้านบาท
ตลาดหุ้นไทยปิดภาคเช้าที่ 1,435 จุด ลดลง 17.63 จุด หรือ 1.21% มูลค่าการซื้อขาย 32,158.55 ล้านบาท โดยตลาดหุ้นเคลื่อนไหวอยู่ในแดนลบตลอดช่วงเช้า ซึ่งปรับลงตามตลาดหุ้นเพื่อนบ้านที่ดิ่งตามดาวโจนส์ร่วงลง 116.57 จุด หรือ 0.76% ปิดที่ 15,122.02 จุด เนื่องจากผิดหวังที่ธนาคารกลางญี่ปุ่น(BOJ) ไม่มีมาตรการกระตุ้นใหม่ และกังวลว่าเฟดอาจลดขนาดโครงการซื้อสินทรัพย์เร็ว ซึ่ง FOMC จะมีการประชุมครั้งต่อไปวันที่ 18-19 มิ.ย.นี้
บล.ดีบีเอส วิคเคอร์ส (ประเทศไทย) ระบุว่า ในระยะสั้นอยู่ยังอยู่ในช่วงขาลง แต่ก็มีลุ้นเด้งจากับระด1,430-1,450 จุด จากปัจจัยหนุน คือ ราคาหุ้นพื้นฐานดีที่ลดลงเร็วและแรงจนเข้าสู่ภาวะขายออกมา (Oversold) จะเห็นได้ว่าการปรับขึ้นของดัชนีหุ้นไทยเหลือเพียง 4.4%YTD ซึ่งน้อยที่สุดในกลุ่ม TIPs อย่างไรก็ดี ถ้าตลาดขาดปัจจัยบวกใหม่ๆ มากระตุ้นและทำให้การรีบาวด์มีระยะทางไม่มาก (ไม่ผ่าน 1500 จุด) ก็อาจมีการอ่อนตัวลงอีกรอบ ทั้งนี้ปัจจัยหลัก คือ สภาพคล่องทางการเงินที่สูงมากและอัตราดอกเบี้ยต่ำที่เคยหนุนตลาดก็อ่อนกำลังลงหลังจากที่เฟดมีแนวโน้มจะทยอยลดขนาดโครงการซื้อสินทรัพย์และอัตราดอกเบี้ยระยะสั้นในตลาดปรับขึ้น รวมทั้งมีความกังวลกับสถานการณ์การเมืองในประเทศเพิ่มขึ้นด้วย 
สำหรับหุ้นพื้นฐานที่แนะนำแนะนำหุ้นกลุ่มธนาคารพาณิชย์ และเห็นว่าการอ่อนตัวเป็นจังหวะทยอยซื้อเพื่อลงทุนระยะกลาง-ยาว หุ้นที่เราชอบคือ KTB, BBL, KBANK ซึ่งขณะนี้ซื้อขายที่ P/E ปี 56 ต่ำเพียง 8-10 เท่า และคาดว่าจะได้รับประโยชน์จากการขยายตัวที่ดีขึ้นของสินเชื่อเพื่อการลงทุนของ Corporate และ SME ในช่วงครึ่งปีหลังส่วนสินเชื่อเช่าซื้อคาดว่าจะเติบโตในอัตราที่ลดลงในครึ่งปีหลังจากจบการส่งมอบรถยนต์ตามโครงการรถคันแรกในกลางปีนี้
บล.เคที ซีมิโก้ ระบุว่า ตลาดหุ้นเอเชียปรับลงกันถ้วยหน้าโดยเฉพาะตลาดหุ้นญี่ปุ่น -1.96%จากผิดหวังไม่มีมาตรการหนุนตลาดพันธบัตร ส่วนตลาดหุ้นจีนฮ่องกง หยุดทำการขณะที่ตลาดหุ้นโลก ถูกขาย วิตกธนาคารกลางชะลอมาตรการกระตุ้นฯ และผิดหวัง BOJ รวมถึง มีเงินไหลกลับสหรัฐฯ หลัง S&amp;P มีมุมมองดีขึ้นต่อเศรษฐกิจสหรัฐฯ อีกทั้งUBS ปรับลดน้ำหนักลงทุน อินโดนีเซีย เป็น Underweight ส่งผลลบต่อตลาดหุ้น TIPS ลงเฉลี่ย 3-5%
อย่างไรก็ดี มองดัชนีวันนี้ลงต่อ แต่ลุ้นดีดีขึ้นอาจมีขึ้นรอบใหญ่บริเวณ ให้แนวต้าน 1,460-1,470 จุด แนวรับ 1,400-1,420 จุด แนะนำ ขายต่อเพื่อซื้อคืนที่บริเวณ 1,370-1,380 จุด โดยโอกาสที่ดัชนีฯปรับลงต่อเนื่อง มีความเป็นไปได้สูง อิงสัญญาณเทคนิคถ้าหล่นต่ำกว่า 1,420 จะลงลึกได้อย่างน้อย 1370 จุดหรือต่ำกว่าประกอบกับยังมีความเสี่ยงของข่าว QE3 ยังคงมีผลเชิงลบต่อตลาด หลัง อดีตประธานเฟด กรีนสแปน ซึ่งแนะนำให้ เฟดยกเลิกโครงการ QE3 แม้เศรษฐกิจสหรัฐฯ ไม่แข็งแรง เพราะวิตกอัตราดอกเบี้ยขาขึ้นอาจเกิดขึ้นแบบ V-shape และสร้างความเสี่ยงสูงต่อสินทรัพย์เสี่ยงทั่วโลก รวมถึงวิตกเศรษฐกิจจีนอ่อนแอกว่าคาด 
มูลค่าหลักทรัพย์ที่มีการซื้อขาย 5 อันดับ สูงสุดคือ
INTUCH    มูลค่าหลักทรัพย์2,622 ล้านบาท ปิดที่  79.25  บาท ลดลง 2.75 บาท(-3.35%) 
KBANK     มูลค่าหลักทรัพย์2,409 ล้านบาท ปิดที่    176.50  บาท ลดลง 5.00 บาท (-2.75%) 
ADVANC  มูลค่าหลักทรัพย์2,241 ล้านบาท ปิดที่    243.00 บาท ลดลง 8.00 บาท(-3.19%) 
KTB         มูลค่าหลักทรัพย์1,655 ล้านบาท ปิดที่    19.70  บาท ราคาไม่เปลี่ยนแปลง 
PTT          มูลค่าหลักทรัพย์ 1,407 ล้านบาท ปิดที่    319.00  บาท ลดลง 6.00 บาท (-1.85%)